फिल्मी पर्दा के आधुनिक रानी, असली जीनिगी में घर के रानी बनिहे
मुंबई - रानी मुखर्जी फिल्मी कलाकारन के बारे में का सोचेली? इ बात सभका सोझा आ गईल, पाता चल गईल कि उ खुद अपना बीरदारी के लोग के कईसन नज़र से देखेली।
आपन अगिला फिल्म 'मर्दानी' के प्रचार में जुटल रानी कहली कि, फिल्मी कलाकार त 'भिखारी' निहन होखेले।
रानी से जब इ पुछल गईल कि उ अपना फिल्मी करियर में हीरोइन प्रधान फ़िल्म जादा काहें ना करेली? त बिना देरी कईले रानी एकर जवाब देत कहली कि, हम अयीसन फिल्म त बहुते कईल चाहिला, लेकिन फिल्म चुने में आपन मर्जी काहां चलेला। हमनी के कलाकार त एगो भिखारी निहन होखिला जा। हमनी के अपना पसंद के फिल्म चुने के ताकत ना होखे, हमनी के उहे भूमिका करे के परेला जवन निर्माता, निर्देशक हमनी के भीरी लेके आवेले।
रानी मुखर्जी अवरू फिल्म निर्माता आदित्य चोपड़ा के जब से बियाह भईल बा, तबहिए से अफवाह उड़ता कि, यशराज प्रोडक्शन के जिम्मा अब रानी के कंधा प चल आई।
लेकिन, एकरा बारे में भी सफाई दे देली। रानी कहली कि, अब उनुकर बियाह भ गईल बा, अब उ सिर्फ आपन घर गृहस्थी सम्हरीहे। रानी कहली कि घर के सत्ता जादा शक्तिशाली होखेला खासकर 'रसोई', एहसे उ एकरे प कब्जा जमावेवाली बाड़ी।
रानी कहली - प्रोडक्शन हाउस में त बहुत काबिल लोग बाड़े, जे सब चीज के बहुत ध्यान राखेले। आदि (आदित्य चोपड़ा) दफ्तर देखत बाड़े अवुरी हमरा नईखे लागत कि एह काम में उनुका केहु अवुरी के जरूरत बा। हम ऑफिस के बजाय घर सम्हारल जादा पसंद करब।
mag_Deva bho_Deva bho_Deva bho_Deva bho_Deva bho_Deva bho_Deva